### Beslutningstema

Godkendelse af vedtægter for Fonden Tønderhallerne og Brugerforeningen Tønderhallerne samt udpegning af bestyrelsesmedlemmer.

### Sagsfremstilling

I forbindelse med arbejdet med masterplan for Tønderhallerne samt salgsprocessen af [adresse], Campingplads og Autocamperplads har det vist sig formålstjenstligt at ændre strukturen for Tønderhallerne. Bestyrelsen for Tønderhallerne har derfor foreslået, at der oprettes en brugerforening, som står for driften af hallerne, og som har driftsaftale med Tønder Kommune. Derudover skal der stiftes en erhvervsdrivende fond, som skal stå for de kommercielle aktiviteter, herunder driftskontrakt med [adresse], Campingplads og Autocamperplads.

Økonomiudvalget har på sit møde i august 2022 anvist finansiering af stiftelsen af Fonden Tønderhallerne.

På mødet vil der blive forelagt indstilling til 4 bestyrelsesmedlemmer af Fonden Tønderhallerne. Det 5. bestyrelsesmedlem udpeges af Brugerforeningen Tønderhallerne.

Bestyrelsen for Brugerforeningen Tønderhallerne nedsættes på den stiftende generalforsamling.

### Vicekommunaldirektøren indstiller,

at vedtægterne for Fonden Tønderhallerne og Brugerforeningen Tønderhallerne godkendes,

at der udpeges 4 medlemmer til bestyrelsen for Fonden Tønderhallerne, og

at indstillingen videresendes til Kommunalbestyrelsen.

Beslutning fra Økonomiudvalget, 13. oktober 2022, pkt. 8:

Indstillingen anbefales, idet vedtægter for fonden tilrettes, således at et bestyrelsesmedlem også fremover og altid skal udpeges af Kommunalbestyrelsen.

### Beslutning

Indstillingen godkendt med den tilføjelse, at Økonomiudvalget bemyndiges til at udpege de 4 bestyrelsesmedlemmer.